Ignalinos rajono savivaldybės teritorijos bendrojo plano koregavimas
Informuojame, kad planavimo organizatoriaus sprendimu bus koreguojamas Ignalinos rajono savivaldybės teritorijos bendrasis planas, patvirtintas Ignalinos rajono savivaldybės tarybos 2013 m. lapkričio 7 d. sprendimu Nr. T-138 „Dėl Ignalinos rajono savivaldybės teritorijos bendrojo plano patvirtinimo“.
Teritorijų planavimo dokumento rūšis – kompleksinio teritorijų planavimo dokumentas (savivaldybės bendrasis planas, rengiamas savivaldybės lygmeniu).
Planavimo organizatorius – Ignalinos rajono savivaldybės administracijos direktorius (Ignalinos rajono savivaldybės administracija, Laisvės a. 70, 30122 Ignalina, tel. (8 386) 52 233, el. paštas info@ignalina.lt, adresas internete www.ignalina.lt).
Bendrojo plano koregavimo pagrindas – Ignalinos rajono savivaldybės administracijos direktoriaus 2018 m. spalio 19 d. įsakymas Nr. V2-357 „Dėl Ignalinos rajono savivaldybės teritorijos bendrojo plano koregavimo“.
Planuojama teritorija – Ignalinos rajono savivaldybės teritorijos bendruoju planu suplanuota teritorija.
Planavimo tikslai ir uždaviniai. Plano koregavimas nekeičia Ignalinos rajono savivaldybės teritorijos bendrojo plano tikslų ir uždavinių. Plano koregavimo papildomi uždaviniai išdėstyti planavimo darbų programos II skyriuje.
Koreguojant bendrąjį planą bus atliekamas strateginis pasekmių aplinkai vertinimas (SPAV).
Visos teritorijų planavimo proceso procedūros bus atliekamos naudojantis Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (toliau – TPDRIS), interneto svetainės adresas www.tpdris.lt, TPD numeris: K-RJ-45-18-582. TPDRIS sistemoje jau viešai skelbiamas sprendimas dėl bendrojo plano koregavimo ir planavimo darbų programa, bus skelbiami kiti teritorijų planavimo proceso dokumentai ir bendrojo plano koregavimo sprendiniai (aiškinamasis raštas ir brėžiniai).
Pasiūlymus dėl koreguojamo bendrojo plano galima teikti planavimo organizatoriui raštu (šiame skelbime nurodytu adresu) ar TPDRIS sistemoje per visą teritorijų planavimo dokumento rengimo laikotarpį iki supažindinimo su pakoreguotu bendruoju planu pabaigos.
Kompleksinio teritorijų planavimo dokumento (bendrojo plano) koregavimas viešinamas supaprastinta teritorijų planavimo dokumentų viešinimo procedūrų tvarka. Susipažinti su pakoreguotu bendruoju planu bus skiriama ne mažiau kaip 10 d. d. nuo jo paskelbimo TPDRIS.
Daugiau informacijos gali suteikti Ignalinos rajono savivaldybės administracijos Urbanistikos ir infrastruktūros skyriuje, Laisvės a. 70, 30122 Ignalina, tel.: (8 386) 52 307, (8 386) 39 141.

